Public procurement notice: Contract Notice
Published: 2021-03-31
Buyer: Budapesti Közlekedési Zártkörűen Működő Részvénytársaság
Country: HU
Contract type: Supplies
Procedure: Negotiated procedure
CPV classification: 34121100: Public-service buses
Submission deadline: 2021-04-13
Award criteria: The most economic tender

Technical requirements: Új elektromos szóló autóbuszok beszerzése és a szükséges telephelyi infrastruktúra kialakítása (BKV Zrt. TB-242/20)
(mennyiség: 80 darab jármű és az ezekhez tartozó töltőoszlopok valamint a szükséges telephelyi infrastruktúra kiépítése a szerződéstervezet szerinti bontásban és ütemezésben)
Adásvételi keretszerződés új elektromos szóló autóbuszok és az ezekhez tartozó töltőoszlopok beszerzéséhez a szükséges telephelyi infrastruktúra kialakításával (BKV Zrt. TB-242/20)
Mennyiség: 80 darab jármű és az ezekhez tartozó töltőoszlopok a szükséges telephelyi infrastruktúra kiépítésével, a szerződéstervezet szerinti bontásban és ütemezésben. Opcionálisan megrendelhető tétel: a Wifi szolgáltatás, USB töltőpontok kiépítése (10 db/jármű)
A beszerzés tárgya magában foglalja a műszaki leírásban előírt feltételeknek megfelelő járművek leszállítását, valamint a járművek teljes körű MAGYARORSZÁGI forgalomba helyezését is egybefüggő rendszámtartománnyal, a kapcsolódó költségekkel együtt (beleértve járművenként 1-1 db, 400 VDC háromfázisú csatlakozási ponthoz építhető töltő leszállítását) és a szükséges telephelyi infrastruktúra kialakítását.
Járművek: új, szóló, egyszintes, 100 %-ban alacsonypadlós, tipikusan budapesti körülmények között (úthálózat, utasterhelés, forgalmi átlagsebesség, domborzati viszonyok, az ajtók a menetirány szerinti jobb oldalon helyezkednek el, stb.) használható, kerekesszékkel közlekedő utasok fel- és leszállására is alkalmas, városi közforgalmú (M3/I. kategóriájú) személyszállító, komfortos kialakítású, utastéri és vezetőtéri légkondicionáló berendezéssel szerelt, alacsony karbantartás igényű,, 11 500 mm – 12 800 mm hosszúságú, legfeljebb 2 550 mm szélességű, klímaberendezéssel együtt legfeljebb 3 400 mm magasságú elektromos autóbuszok.
A beszerzés tárgyával kapcsolatos részletes műszaki követelményeket, a beszerzendő járművek részletes műszaki jellemzőit, a konstrukciós követelményeket, valamint az átadandó dokumentációk ismertetését (formátumkövetelményekkel), illetve az infrastruktúra létesítésével kapcsolatos előírásokat a közbeszerzési dokumentumok részenként a Műszaki leírás tartalmazza.
Ajánlatkérő a leendő üzemeltető telephely kapcsán a konkrét helyszín megjelölését a közbeszerzési eljárás második szakaszában, a tárgyalások során, azok eredményeképpen kívánja véglegesíteni.
Ajánlattevőnek az eljárás második, ajánlattételi szakaszában szakmai ajánlata részeként be kell nyújtania a megajánlott jármű és a töltőoszlop műszaki leírását úgy, hogy abból az előírt paramétereknek való megfelelés megállapítható legyen, illetve a műszaki leírásban meghatározott dokumentumokat.
Az eljárás második, ajánlattételi szakaszában az Ajánlattevőnek ajánlatában többek között az alábbiakról is nyilatkoznia kell:
— a járművekre vállalt teljeskörű jótállásról (24–48 hónap közötti), illetve a kocsiszekrényre (legalább 120 hónap kilométerkorlátozás nélkül) vállalt jótállásról (a további közbeszerzési dokumentumokban részletezettek szerint),
— hogy rendelkezik vagy nyertessége esetén rendelkezni fog Budapesten, vagy annak 50 kilométeres vonzáskörzetén belül saját, vagy szerződött szakszervizzel. (Szerződött szakszerviz esetében nyertes ajánlattevőnek a szakszervizi szerződést legkésőbb az eredményhirdetést követő 10. napig be kell mutatnia ajánlatkérőnek. Amennyiben erre nem kerül sor, azt ajánlatkérő a szerződéstől való visszalépésként értékeli.)
Az Ajánlatkérő a Kbt. 87. § (1) bekezdése alapján az Útmutató közbeszerzési dokumentumban meghatározta, hogy a közzétett műszaki leírás és a szerződéses feltételek mely elemeiről nem kíván tárgyalni.
Felek a szerződés időbeli hatályát változatlan feltételek mellett meghosszabbíthatják a szerződéses mennyiség eléréséig.
Az ajánlatkérő a hirdetményminta sajátosságai miatt töltötte ki a „A részvételre jelentkezők tervezett száma” cellát, a részvételre jelentkezők (későbbiekben ajánlattevők) számát nem kívánja korlátozni.

Eligibility requirements: Kizáró okok: Az eljárásban nem lehet részvételre jelentkező (közös részvételre jelentkező), ajánlattevő (közös ajánlattevő), alvállalkozó és az alkalmasság igazolásában nem vehet részt olyan gazdasági szereplő, akivel szemben a Kbt. 62. § (1)–(2) bekezdéseiben és a Kbt. 63. § (1) bekezdés a)–c) pontjaiban meghatározott kizáró okok fennállnak, figyelemmel a Kbt. 62. § (3) és (5) bekezdéseire és a Kbt. 63. § (3) bekezdésére is. A Kbt. 74. § (1) bekezdésének értelmében az ajánlatkérőnek ki kell zárnia az eljárásból azt a részvételre jelentkezőt, ajánlattevőt, alvállalkozót vagy az alkalmasság igazolásában részt vevő szervezetet, aki a) a Kbt. 62. § (1)–(2) bekezdéseiben és a Kbt. 63. § (1) bekezdés a)–c) pontjaiban meghatározott kizáró okok hatálya alá tartozik; b) részéről a kizáró ok az eljárás során következett be. Előzetes igazolási mód (a részvételi jelentkezésben): — Részvételre jelentkezőnek (közös részvételre jelentkezőnek) a 321/2015. (X. 30.) Korm. rendelet 1. § (1) bekezdése értelmében az egységes európai közbeszerzési dokumentum (a továbbiakban: EEKD) benyújtásával kell előzetesen igazolnia, hogy nem tartozik a Kbt. 62. § (1)–(2) bekezdéseiben és a Kbt. 63. § (1) bekezdés a)–b) pontjaiban meghatározott kizáró okok hatálya alá, — A részvételre jelentkező vagy az alkalmasság igazolásában részt vevő gazdasági szereplő a Kbt. 62. § (1)–(2) bekezdéseiben rögzített kizáró okok hiányát a 321/2015. (X. 30.) Korm. rendelet 4. § (1) bekezdése szerint, a Kbt. 63. § (1) bekezdés a)–c) pontjaiban meghatározott kizáró okok hiányát pedig a 321/2015. (X. 30.) Korm. rendelet 4. § (2) bekezdése szerint igazolja előzetesen (figyelemmel a 321/2015. (X. 30.) Korm. rendelet 4. § (3)–(4), valamint a 6. § (1)–(2) bekezdéseire is), — A 321/2015. (X. 30.) Korm. rendelet 15. § (2) bekezdése értelmében azon alvállalkozók tekintetében, amelyek nem vesznek részt alkalmasság igazolásában a részvételre jelentkezőnek a Kbt. 67. § (4) bekezdése szerinti nyilatkozatot kell benyújtania. A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését, — Közös részvételi jelentkezés esetén a közös részvételre jelentkezők képviseletében a nyilatkozatot a részvételi jelentkezést benyújtó gazdasági szereplő teszi meg. Igazolási mód az ajánlatok elbírálásához (az ajánlattételi szakaszban, az Ajánlatkérő külön felhívására): — A 321/2015. (X. 30.) Korm. rendelet 8. és 10. §-a szerint kell az ajánlattevőnek igazolnia, illetve az ajánlatkérőnek ellenőriznie, hogy az ajánlattevő nem tartozik a Kbt. 62. § (1)–(2) bekezdéseinek hatálya alá (figyelemmel a 321/2015. (X. 30.) Korm. rendelet 14. és 16. §-aira is). A Kbt. 62. § (1) bekezdés k) pont kb) alpontja tekintetében a kizáró ok hiányát a MAGYARORSZÁGON letelepedett ajánlattevőnek a 321/2015. (X. 30.) Korm. rendelet 8. § i) pont ib) alpontjában, a nem MAGYARORSZÁGON letelepedett ajánlattevőnek a 321/2015. (X. 30.) Korm. rendelet 10. § g) pont gb) alpontjában foglaltak szerint kell igazolnia. A Kbt. 62. § (1) bekezdés k) pont kb) és kc) alpontja tekintetében a nyilatkozat a megfelelő EKR űrlap költésével és benyújtásával teljesíthető, — A 321/2015. (X. 30.) Korm. rendelet 15. § (1) bekezdése értelmében az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a Kbt. 62. § (1)–(2) bekezdéseiben és a Kbt. 63. § (1) bekezdés a)–c) pontjaiban foglalt kizáró okok hiányának igazolása érdekében, — A 321/2015. (X.30.) Korm. rendelet 1. § (7) bekezdése értelmében a közbeszerzés megkezdését megelőzően kiállított igazolások is benyújthatók mindaddig, ameddig az igazolásokban foglalt tény, adat tartalma valós, — Az ajánlattevő, az alvállalkozó, illetve az alkalmasság igazolásában részt vevő gazdasági szereplő a Kbt. 64. §-ban meghatározottak szerint élhet az öntisztázás jogával. Fentieken túl Ajánlatkérő felhívja a figyelmet a 321/2015. (X. 30.) Korm. rendelet 1–16. §-aiban foglaltakra.